બિટકોઈન ખંડણી કેસમાં છેલ્લા ૧૫ દિવસમાં CIDની તપાસ વેગવાન બની હતી. CIDના અધિકારીઓએ પત્રકાર પરિષદમાં જણાવ્યું હતું કે, કુલ 16 કરોડની રિકવરી કરવામાં આવી છે. કિરીટ પાલડિયાના બિનાન્સ વોલેટમાંથી સાત કરોડના બિટકોઈન સરકારી ખાતામાં ટ્રાન્સફર કરાયાં છે. શૈલેષ ભટ્ટના સાગરિત દિલીપ કાનાણીના ખાતામાંથી 8.58 કરોડની રિકવરી કરવામાં આવી છે. આ ઉપરાંત અમરેલી પોલીસ અને અન્ય આરોપીઓ પાસેથી 25 લાખ જેટલો રોકડ મુદ્દામાલ કબજે કરાયો છે. આમ, કુલ 16 કરોડથી વધુની રિકવરી કરવામાં આવી છે.